HASZNÁLATI UTASÍTÁS
MAGYARUL BESZÉLŐ DIGITÁLIS KONYHAMÉRLEGHEZ 
(SOEHNLE)

ÜZEMBE HELYEZÉS:
Vegye le a mérleg alján lévő elemtartó fedelét. Helyezzen be 2db AAA típusú elemet, ügyelve a megfelelő polaritásra és illeszkedésre. Tegye vissza az elemtartó fedelét. Az elemek behelyezése után a készülék automatikusan bekapcsol, ezt egy „bip-bip” hang is jelzi. Várja meg, amíg a berendezés pár másodperc múlva automatikusan kikapcsol, amit egy lecsengő hang jelez. A mérleg most már használatra kész.
MÉRÉS:
Helyezze a mérleget kemény, lapos felületre, biztosítva, hogy ne billegjen. Nyomja meg a mérleg bekapcsolásához az ON-TARE-OFF gombot, amely a mérleg talapzatán alul középen helyezkedik el. A bekapcsolást a készülék "bip-bip" hanggal jelzi. Várja meg amíg a mérleg hitelesít (kb. 1-2 másodperc), és a következőt hallja: "nulla gramm". Ezután megkezdheti a mérést. 
Helyezze az üveglapra a mérni kívánt súlyt, és várja meg amíg a mérleg kijelzi és kimondja az eredményt.
Vegye le a súlyt, a mérleg nyugalmi állapotba kerül, „nulla gramm” üzenet hallható. Az ON-TARE-OFF gomb megnyomásával kikapcsolható a készülék, amit egy lecsengő hang jelez. A mérleg rendelkezik automatikus kikapcsolási funkcióval is, ha nem mér vele, 8 perc után kikapcsol.

TARA FUNKCIÓ:
1.	Kapcsolja be a mérleget az ON-TARE-OFF gombbal.
2.	Helyezzen egy mérőedényt a mérési felületre. Ekkor a kijelzőn megjelenik és a készülék is bemondja az edény súlyát.
3.	Nyomja meg az ON-TARE-OFF gombot, amitől a szám lenullázódik. Ez megjelenik a kijelzőn, és a következőt hallja: "nulla gramm".
4.	Most lehet az edénybe tenni a mérnivalókat. A készülék innentől az edény nélküli súlyt fogja mérni.
5.	A 3. és 4. pont tetszőlegesen ismételhető, amikor további hozzávalók súlyát kívánja mérni.
6.	Ha többször használta a nullázás gombot, tapasztalni fogja, hogy negatív szám is elhangzik, amikor anyagot (anyagokat) vesz le a mérlegről, vesz ki az edényből. Ha nullázás után anyagot vesz ki az edényből, akkor a negatív szám azt fejezi ki, hogy menyi a kivett anyag súlya.
7.	A negatív érték is nullázható az ON-TARE-OFF gomb megnyomásával. Ekkor „nulla gramm” hallható.
8.	Használat végén kapcsolja ki a mérleget az ON-TARE-OFF gomb megnyomásával. A kikapcsolást lecsengő hang jelzi.

Figyelem! Ne terhelje túl a mérleget!
Ha a terhelés meghaladja az 5 kg-ot, akkor a kijelzőn szaggatott vonal jelenik meg és "Túlterhelés" üzenet hallható. Vegye le a túlsúlyt!

Kimerült elemek jelzése:
Alacsony elemfeszültségre a kijelzőn megjelenő „Lo” felirat figyelmeztet, és "Kimerült az elem" üzenet hallható. Cserélje ki az elemeket!

g/lb:oz mértékegység választó gomb:
A mérleg alján található egy mértékegység váltó gomb. Mivel a hangos üzenetek csak gramm kijelzés esetén hallhatók, a készülék felismeri a mértékegység váltást, esetleges véletlen gombnyomást, és automatikusan visszaáll gramm mértékegységre.

Tisztítás és ápolás: A mérleg üveglapja letekerhető, óvatosan meleg vízzel, mosogatószerre] tisztítható. Törölje szárazra mielőtt visszacsavarja. A készülékház nem zárt, folyó víz alá, mosogatógépbe nem tehető. Enyhén nedves törlőkendővel tisztítható. Ne használjon vegyszereket, súrolószert.
